ประกาศกระทรวงการคลัง เรื่อง การเพิ่มทุนจดทะเบียนของ บริษัท กฟผ. จำกัด (มหาชน) (ฉบับ Update ล่าสุด)
ประกาศกระทรวงการคลัง
ประกาศกระทรวงการคลัง
เรื่อง
การเพิ่มทุนจดทะเบียนของ บริษัท กฟผ. จำกัด (มหาชน)[๑]
 

อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจ
พ.ศ. ๒๕๔๒ กระทรวงการคลังในฐานะผู้ถือหุ้นของ บริษัท กฟผ. จำกัด (มหาชน) (บมจ. กฟผ.)
จึงออกประกาศไว้ ดังนี้

๑. การเพิ่มทุนจดทะเบียนของ
บมจ. กฟผ.
กระทรวงการคลังอนุมัติการเพิ่มทุนจดทะเบียนของ บมจ.
กฟผ. จาก ๖๐,๐๐๐ ล้านบาท เป็น
๘๐,๐๐๐ ล้านบาท โดยการจดทะเบียนหุ้นสามัญเพิ่มทุน จำนวน ๒,๐๐๐
ล้านหุ้น มูลค่าที่ตราไว้หุ้นละ ๑๐ บาท

๒. การจัดสรรหุ้นสามัญเพิ่มทุน
๒.๑[๒]
ให้เสนอขายหุ้นสามัญเพิ่มทุนจำนวนไม่เกิน
๕๒๒ ล้านหุ้น เพื่อเสนอขาย ให้แก่ (๑) พนักงานประจำ
ซึ่งมีชื่อปรากฏเป็นพนักงานของ บมจ. กฟผ. ณ วันจดทะเบียนจัดตั้ง บมจ. กฟผ. และกรรมการผู้อำนวยการใหญ่ในฐานะผู้บริหารสูงสุดของ
บมจ. กฟผ. (๒) พนักงานของ บมจ. กฟผ. ที่ครบกำหนดเกษียณอายุในวันที่ ๓๐ กันยายน ๒๕๔๘
และ (๓) พนักงานของ บมจ. กฟผ. ที่เข้าร่วมโครงการลาออกจากงานด้วยความยินดีทั้งสองฝ่ายในปี
๒๕๔๘ โดยมีมูลค่ารวมของผลประโยชน์ตอบแทนที่ได้รับจำนวน ๘ เท่าของเงินเดือน ทั้งนี้
มอบหมายให้คณะกรรมการดำเนินการระดมทุนจากภาคเอกชนในการแปลงสภาพการไฟฟ้าฝ่ายผลิตแห่งประเทศไทย
(คณะกรรมการระดมทุนฯ) พิจารณากำหนดราคาในเบื้องต้น เพื่อกำหนดผลประโยชน์ตอบแทนที่พนักงานจะได้รับจากการจัดสรรหุ้น
๒.๒ ให้จัดสรรหุ้นสามัญเพิ่มทุนที่เหลือทั้งหมด
และหุ้นสามัญที่เหลือจากการจัดสรร และ/หรือการเสนอขายตามข้อ
๒.๑ ให้จัดสรรและเสนอขายให้แก่ประชาชนและนักลงทุนทั่วไป บริษัทหลักทรัพย์ที่ได้รับอนุญาตประกอบธุรกิจหลักทรัพย์ประเภทการจัดจำหน่ายหลักทรัพย์
ซึ่งได้รับการแต่งตั้งให้เป็นผู้จัดจำหน่ายหลักทรัพย์ของ บมจ. กฟผ. และเป็นผู้มีหน้าที่จัดหาหุ้นส่วนเกินตามประกาศสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทยเกี่ยวข้อง
และให้กองทุนสำรองเลี้ยงชีพของพนักงาน บมจ. กฟผ. ได้รับการจัดสรรหุ้นสามัญจำนวนหนึ่งในราคาที่เสนอขายให้แก่นักลงทุนทั่วไป
โดยให้คณะกรรมการ บมจ. กฟผ. ร่วมกับคณะกรรมการระดมทุนฯ เป็นผู้มีอำนาจพิจารณากำหนดรายละเอียดและเงื่อนไขอื่นๆ
ที่เกี่ยวข้องกับการจัดสรรหุ้นสามัญเพิ่มทุนดังกล่าว เช่น จำนวนหุ้นสามัญที่ออกและเสนอขายในแต่ละคราวราคา
ระยะเวลาจองซื้อ และการชำระเงินค่าหุ้น การจัดสรรหุ้นในกรณีที่มีหุ้นเหลือจากการเสนอขายข้างต้น
ทั้งนี้ ให้คณะกรรมการระดมทุนฯ สามารถพิจารณาอนุมัติการปรับเปลี่ยนแนวทาง
รายละเอียดแผนการ และแนวทางการเสนอขายหุ้นสามัญของ บมจ. กฟผ. ได้ตามความจำเป็นและเหมาะสม
เพื่อให้สอดคล้องกับสภาวะตลาดหุ้น ณ ช่วงเวลาที่เสนอขาย
โดยให้ถือความเห็นของกระทรวงการคลังดังกล่าวเป็นมติที่ประชุมผู้ถือหุ้น
ตามนัยมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒

ทั้งนี้ ตั้งแต่บัดนี้เป็นต้นไป


ประกาศ
ณ วันที่ ๓๑ สิงหาคม พ.ศ. ๒๕๔๘
ศุภรัตน์
ควัฒน์กุล
ปลัดกระทรวงการคลัง
ปฏิบัติราชการแทนรัฐมนตรีว่าการกระทรวงการคลัง


ประกาศกระทรวงการคลัง
เรื่อง การเพิ่มจำนวนหุ้นที่จะจัดสรรให้แก่พนักงานของ บริษัท กฟผ. จำกัด (มหาชน)[๓]






















นฤดล/ผู้จัดทำ
๒๐
ตุลาคม ๒๕๕๑

[๑]
ราชกิจจานุเบกษา เล่ม ๑๒๓/ตอนที่ ๑๖ ง/หน้า ๓/๒๓ กุมภาพันธ์ ๒๕๔๙
[๒]
๒.๑
แก้ไขเพิ่มเติมโดยประกาศกระทรวงการคลัง เรื่อง การเพิ่มจำนวนหุ้นที่จะจัดสรรให้แก่พนักงานของ
บริษัท กฟผ. จำกัด (มหาชน)
[๓]
ราชกิจจานุเบกษา เล่ม ๑๒๓/ตอนที่ ๑๖ ง/หน้า ๕/๒๓ กุมภาพันธ์ ๒๕๔๙